El Grup Fotogràfic ARSE exposa la mostra ‘Diversitat i respecte’
08 de maig 2019

![](/media/a0fewvyi/80uji-imaginaria_-c1.jpg)  
  

El Centre Cívic del Port de Sagunt ja acull l'exposició Diversitat i respecte a càrrec del Grup Fotogràfic ARSE, que per primera vegada participa en el projecte IMAGINÀRIA 2019, festival fotogràfic organitzat per la Universitat Jaume I (UJI). L'entrada és gratuïta i està oberta a tot el públic.

  

La mostra, que es va inaugurar durant la vesprada d'ahir a la sala d'exposicions de l'Antic Sanatori, estarà oberta fins al 28 de maig. Està organitzada pel Grup Fotogràfic ARSE en col·laboració amb l'Ajuntament de Sagunt, a través de la Universitat Popular i del conveni signat amb l'UJI.

  

![](/media/qugeunfb/80uji-imaginaria_c2.jpg)  
  

L'exposició està inclosa en el programa de la 22a edició de la Fira de l’Art del Programa de Proximitat 2019 que organitza la Universitat Popular per al 17 i el 18 de maig. El lema d'enguany és Diversitat i respecte, i el passeig Doctor Fleming i el Triangle Umbral del Port de Sagunt seran els llocs que acullen esta tradicional fira que comptarà amb exposicions, estands informatius, tallers, ball i altres actes.​​  

  

![](/media/jkemacwl/80c-2_exposicio-diversitat-i-respecte.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-grup-fotografic-arse-exposa-la-mostra-diversitat-i-respecte/ "Facebook")
*   [](http://twitter.com/share?url=https://aytosagunto.es/va/actualitat/el-grup-fotografic-arse-exposa-la-mostra-diversitat-i-respecte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-fotografic-arse-exposa-la-mostra-diversitat-i-respecte/ "Linked In")
*   [](mailto:?body=https://aytosagunto.es/va/actualitat/el-grup-fotografic-arse-exposa-la-mostra-diversitat-i-respecte/)